Rokoš (národná prírodná rezervácia)

Rokoš je národná prírodná rezervácia, ktorá sa nachádza v Nitrických vrchoch, podcelku Strážovských vrchov. Okrem celého vrchu Rokoš zaberá i susedné bralá Srnnej (620 m n. m.) a Košútovej skaly (840 m n. m.) s rozlohou 460,41 ha a 4. stupňom ochrany. Ochranné pásmo nebolo určené. Predmetom je ochrana „krajinného rázu, lesných, lúčnych a skalných biocenóz na vedeckovýskumné a kultúrno-výchovné ciele. Je to jediná lokalita Západných Karpát, kde rastie súčasne borovica lesná i dub plstnatý, čo vytvára prelínanie horskej a xerotermnej vegetácie na najjužnejšom predhorí Karpát.“ Nachádza sa v katastrálnom území obcí Omastiná, Uhrovské Podhradie, Nitrianske Rudno, Diviacka Nová Ves a Diviaky nad Nitricou v okrese Prievidza a okrese Bánovce nad Bebravou v Trenčianskom kraji. Vyhlásená bola v roku 1974 uznesením Ministerstva kultúry SSR č. 3623/1974-OP z 27. 5. 1974 s účinnosťou od 1. 6. 1974. Referencie Iné projekty Commons ponúka multimediálne súbory na tému Rokoš (národná prírodná rezervácia) Externé odkazy Rokoš v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape